SAAM แรงไม่หยุด! 4 สัปดาห์พุ่งเกิน 300% ขานรับแผนพัฒนาโรงฟ้า 60 MW เมิน Cash Balance
SAAM แรงไม่หยุด! 4 สัปดาห์พุ่งเกิน 300% ขานรับแผนพัฒนาโรงฟ้า 60 MW เมิน Cash Balance
23 เม.ย. 2564

ผู้สื่อข่าวรายงานว่า ราคาหุ้น บริษัท เอสเอเอเอ็ม เอ็นเนอร์ยี่ ดีเวลลอปเมนท์ จำกัด (มหาชน) SAAM ณ เวลา 10.30 น. อยู่ที่ 8.65 บาท บวกไป 1.45 บาท หรือขึ้นไป 20.14% ด้วยมูลค่าการซื้อขาย 71.61 ล้านบาท ส่งผลให้ราคาหุ้นขึ้นไปทำออลไทม์ไฮอย่างต่อเนื่อง
โดยหุ้น SAAM ราคาหุ้นปรับตัวขึ้นอย่างต่อเนื่องนับตั้งแต่วันที่ 2 เม.ย.2564 ปิดที่ 1.79 บาท แล้วหลังจากนั้นไต่ระดับขึ้นทำออลไทม์ไฮอย่างต่อเนื่องจนทำให้ล่าสุดมาอยู่ที่ 8.65 บาท ส่งทำให้มีการปรับตัวขึ้นไปแล้ว 383.24%

อย่างไรก็ตามการปรับตัวขึ้นของราคาอาจเป็นผลจาก หลังนายพดด้วง คงคามี ประธานเจ้าหน้าที่บริหาร SAAM เปิดเผยว่า แผนการดำเนินงานในปี 2564 บริษัทฯ จะพัฒนาโครงการโรงไฟฟ้าหมุนเวียนเพื่อจำหน่ายอีก 60 เมกะวัตต์ แบ่งเป็น โครงการโรงไฟฟ้าพลังงานชีวมวลในประเทศญี่ปุ่น จำนวน 50 เมกะวัตต์ และโครงการโรงไฟฟ้าพลังงานหมุนเวียนในประเทศอื่นๆ จำนวน 10 เมกะวัตต์ เพื่อให้บรรลุเป้าหมายในการพัฒนาโครงการโรงไฟฟ้าพลังงานหมุนเวียนเพื่อจำหน่ายจำนวนรวมทั้งสิ้น 100 เมกะวัตต์ภายในปีนี้
แม้ว่าทาง SAAM จะโดนทางตลาดหลักทรัพย์แห่งประเทศไทย ประกาศให้ทางบริษัท เข้าข่ายมาตรการกำกับการซื้อขายระดับ 2 ห้ามคำนวณวงเงินซื้อขาย และ Cash Balance ก็ตาม